Tomoe Gozen

Tomoe Gozen (, )Gozen non era un nome, senón un título honorífico polo xeral outorgado ás mulleres. Porén, en ocasións tamén se lle outorgaba aos homes. foi unha onna-bugeisha (muller guerreira) do período Heian tardío da historia do Xapón. Serviu ao señor Minamoto no Yoshinaka durante a Guerra Genpei e participou no conflito que levou ao primeiro shogunato. 

A súa historia, relatada en Heike Monogatari («O conto de Heike»), influíu a varias xeracións de samurais. Tomoe é acotío homenaxeada en libros, música, poesía, cinema, novela histórica, e na cultura en xeral.

 Guerra Genpei 
miniatura|«Tomoe Gozen asasina Uchida Ieyoshi na Batalla de Awazu no Hara (1184)», gravado de Ishikawa Toyonobu (c. 1750)
Baixo o liderado de Yoshinaka, dirixiu 300 samurais contra 2.000 guerreiros Taira, un clan rival, durante a guerra. Despois de derrotar o clan Taira en 1182 e conducilos ás provincias occidentais, Yoshinaka tomou Kyoto e aspirou a ser o dirixente do clan Minamoto. Incitaron ao seu curmán Yoritomo para esmagalo, e enviou os seus irmáns Yoshitsune e Noriyori para matar a Yoshinaka. 

Yoshinaka enfrontouse ás tropas de Yoritomo na Batalla de Awazu o 21 de febreiro de 1184, onde Tomoe Gozen obtivo polo menos unha cabeza inimiga. Malia que as tropas de Yoshinaka loitaron con valor, foron superadas en número e derrotadas. Ao Yoshinaka ser vencido, con só uns poucos dos seus soldados en pé, díxolle a Tomoe Gozen que fuxise porque quería morrer co seu irmán adoptivo Imai Kanehira e sería avergoñado se morrer cunha muller.

Hai diversos rexistros posteriores. Na Batalla de Awazu en 1184 decapitou o samurai Honda no Morishige de Musashi. Tamén se soubo que matou a Uchida Ieyoshi e que escapou de ser capturada por Hatakeyama Shigetada. Despois de Tomoe Gozen decapitar o líder do clan Musashi, presentoulle a cabeza deste ao seu señor, Yoshinaka.

 Notas 

Categoría:Samurai
Categoría:Finados en 1247
Categoría:Historia do Xapón